Александър Пушкин
През нощта от мен Лейла…

Превод от руски: Радой Ралин, —

chitanka.info

През нощта от мен Лейла…[0]

През нощта от мен Лейла

да избяга е решила,

„Чакай! — спирам я. — Недей!“

Възрази ми мойта мила:

„Виж, косата ти белей!“

„Тя е с възрастта модерна“ —

казах й, да я смиля.

„Беше като мускус черна,

като камфор побеля.“

„Казваш мисли неудачни,

знаят даже и глупци,

служи в хижи и дворци

мускусът за новобрачни,

камфорът за мъртъвци.“

[0] Приживе на Пушкин не е печатано. Представлява подражание на арабска песен, която Пушкин знаел в превод на френски. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.